สังคมข่าวหุ้น
วานนี้ดัชนีลงไปลึกสุดที่ 1,656 จุด ไม่หลุดแนวรับสำคัญ 1,650 จุด ก่อนจะขึ้นมาปิด 1,662 จุด ลดลง 33.73 จุด เปลี่ยนแปลง -1.99%
วานนี้ดัชนีลงไปลึกสุดที่ 1,656 จุด ไม่หลุดแนวรับสำคัญ 1,650 จุด ก่อนจะขึ้นมาปิด 1,662 จุด ลดลง 33.73 จุด เปลี่ยนแปลง -1.99%
25 ก.พ. 2565

วานนี้ดัชนีลงไปลึกสุดที่ 1,656 จุด ไม่หลุดแนวรับสำคัญ 1,650 จุด ก่อนจะขึ้นมาปิด 1,662 จุด ลดลง 33.73 จุด เปลี่ยนแปลง -1.99% มูลค่าการซื้อขาย 1.26 แสนล้านบาท ต่างชาติขายสุทธิ 2.9 พันล้านบาท ส่วนวันนี้มีโอกาสปรับขึ้นทางเทคนิค แต่ต้องดูด้วยว่ารัสเซียจะบุกยูเครนเพิ่มขึ้น (เมื่อคืนนี้) หรือไม่ เพราะหากยังเดินหน้า ดัชนีวันนี้อาจจะลงต่อ แต่จะน้อยกว่าวานนี้
กลุ่มน้ำมันที่นำโดย “พี่ปอ” PTT และ “พี่เทพ” PTTEP ราคาหุ้นยังคงยืนโดดเด่นรับราคาน้ำมันดิบพุ่งแตะ 100 เหรียญต่อบาร์เรล แต่ PTT ยังไม่ผ่านแนวต้านใหญ่ 40 บาท และจะขึ้น XD วันที่ 3 มี.ค.นี้ จ่ายเงินปันผล 0.80 บาทต่อหุ้น หลังจากจ่ายงวดครึ่งปีแรกไปแล้ว 1.20 บาท ส่วน PTTEP หากราคาน้ำมันดิบเมื่อคืนนี้พุ่งต่อ ราคาหุ้นวันนี้น่าจะไปต่อ ลุ้นผ่านจุดสูงสุดเดิมล่าสุดที่ 135 บาท (วานนี้ PTTEP ปิด 132.50 บาท)
ZIGA : บริษัท ซิก้า อินโนเวชั่น จำกัด (มหาชน) วันก่อนหน้าราคาหุ้นลงไป Floor ส่วนวานนี้ลงไป Floor อีกครั้งในช่วงเช้า ก่อนจะมีแรงงัดขึ้นมาเล่นกันต่อ ปิดตลาดลดลง 1.40 บาท มาที่ 8.80 บาท เปลี่ยนแปลง -13.73% คือหากใครลงไปรับที่ Floor เมื่อวานนี้ กำไรทันทีราว ๆ 16-17% ซึ่งไม่รู้เป็นเจ้ามือเองหรือเปล่า แต่ที่น่าสนใจคือ พี/อีล่าสุดลงมาเหลือ 27-28 เท่าแล้วล่ะ ดู ๆ ไปแล้ว ราคาไม่น่าจะลงแรงอีก อย่างมากคงวนเวียนระหว่าง 6.50-9.00 บาท หาจังหวะเล่นรอบกันไป
กลุ่มธนาคาร KBANK ราคาหุ้นลงแบบยั้ง ๆ ต่ำสุดวานนี้ 162 บาท มีแรงรับซื้อเข้ามาอย่างมาก ทำให้ราคาดีดกลับขึ้นมาที่ 163 บาท แต่ปิดตลาดยังลดลง 5.50 บาท เปลี่ยนแปลง -3.26% ไม่ถือว่ามาก เพราราคาวิ่งมาไกลมาก หรือจากระดับ 105 บาท เมื่อช่วงปลายปี 2564 แนวรับสำคัญและคิดว่าไม่น่าหลุด จึงอยู่ที่ 160 บาท แต่แนวต้านใหญ่ยังอยู่ที่ 170 บาท ต้องดูว่าต่างชาติจะทำอย่างไรต่อกับหุ้น KBANK หลังเข้าซื้อสะสมในพอร์ตในจำนวนมาก
IRPC หลังขึ้น XD เพื่อจ่ายเงินปันผล 0.14 บาทต่อหุ้น ราคาหุ้นวันขึ้น XD กลับลงมาต่ำกว่าเงินปันผลและปีก่อนหน้านี้ ราคาหุ้น IRPC เป็นแบบนี้เช่นกัน คือลงมาต่ำกว่าเงินปันผล ดังนั้นหากใครคิดว่าจะเล่นหุ้นตัวนี้เพื่อดักกินเงินปันผลและส่วนต่างราคาด้วย ต้องใช้เงินสดเข้าเก็บล่วงหน้าซัก 1 เดือนเป็นอย่างต่ำ ไม่อย่างนั้น “ขาดทุน” หรือไม่ก็ซื้อถือยาว ในจังหวะที่ราคาลงมาหนัก ๆ นั่นแหละ เพราะ “เจ้ามือ” หุ้นตัวนี้ โหดมาก กระทืบราคาหุ้นแต่ละครั้ง กระทืบสุดแรง ส่วนแนวโน้มปีนี้ IRPC น่าจะได้กำไรจากสต๊อกน้ำมันเยอะ แต่สเปรดปิโตรเคมีปีนี้น่าจะลดต่ำกว่าปีก่อน
แบงก์ทหารไทยธนชาต (TTB) ประกาศจ่ายเงินปันผล 0.038 บาทต่อหุ้น ขึ้น XD วันที่ 21 เม.ย.นี้ น้อยกว่าที่นักวิเคราะห์คาดกันไว้ว่าจะจ่าย 0.047 บาทต่อหุ้น แต่ TTB มีแจก Warrant (TTB-W1) ฟรีให้ผู้ถือหุ้นในอัตราส่วน 100 หุ้นเดิมต่อ 1 Warrant อายุ 3 ปี จำนวนไม่เกิน 996 ล้านหุ้น โดย XW วันที่ 22 เม.ย. 2565 มีราคาใช้สิทธิที่ราคาพาร์ 0.95 บาท แต่นักลงทุนเหมือนจะผิดหวังเล็กน้อย ราคาหุ้นรูดลงมา 0.03 บาท ปิดที่ 1.36 บาท แต่ดูทรงแล้ว ไม่น่าจะหลุด 1.30 บาท